armvectores/hy_wikipedia_2023 huggingface dataset:
(2014) Վասիլևսկիս

(2014) Վասիլևսկիս (անգլ.՝ Vasilevskis), աստերոիդ աստերոիդների հիմնական գոտում։ Հայտնաբերվել է 1973 թվականի մայիսի 2-ին Առնոլդ Կլեմոլայի կողմից Մաունթ Համիլտոնում։
Միջին հեռավորությունը Արեգակից կազմում է 2,401833 ա. մ., առավելագույնը մոտենում է 1,714 ա. մ. հեռավորության վրա և հեռանում 3,0896 ա. մ.։ Արեգակի շուրջ մեկ ամբողջական պտույտ է կատարում 1359,6 երկրային օրվա ընթացքում, իր ուղեծրով շարժվելով միջինում 0,264783 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2014) Վասիլևսկիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուրգեն Խաչատրյան (ակադեմիկոս)

Անվան այլ կիրառումների համար տե՛ս՝ Գուրգեն Խաչատրյան (այլ կիրառումներ)
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Գուրգեն Հայկի Խաչատրյան (մարտի 1, 1947(1947-03-01), Երևան, Հայկական ԽՍՀ, ԽՍՀՄ), տեխնիկական գիտությունների դոկտոր (1988), պրոֆեսոր (1972), ՀՀ ԳԱԱ ակադեմիկոս (1996)։


== Կենսագրություն ==
1969 թվականին ավարտել է Երևանի պոլիտեխնիկական ինստիտուտը։ 1974-1979 թվականներին եղել է ՀԽՍՀ ԳԱ ֆիզիկամաթեմատիկական գիտական բաժանմունքի գիտքարտուղար, 1979-1999 թվականներին՝ ԻԱՊԻ-ի սեկտորի վարիչ։ Հայաստանի ամերիկյան համալսարանի պրոֆեսոր է։


== Ծանոթագրություններ ==
Պենտագոն Կրտսեր

Պենտագոն Կրտսեր (իսպ.՝ Pentagón Jr., փետրվարի 5, 1985(1985-02-05), Խալապա-Էնրիկես, Մեքսիկայի Միացյալ Նահանգներ), մեքսիկացի դիմակավորված պրոֆեսիոնալ ըմբիշ (լուչադոր էնմասկարադո)։ Հանդես է գալիս «Asistencia Asesoría y Administración» (AAA) մեքսիկական կազմակերպությունում, ինչպես նաև «Լուչա Անդերգրաունդ» շաբաթական հեռուստաշոում։
Կարիերայի ընթացքում մեկական անգամ նվաճել է AAA աշխարհի թիմային և AAA խառը թիմային չեմպիոնական տիտղոսները։
Ինչպես բազմաթիվ դիմակավորված լուչադորների պարագայում, Պենտագոնի իրական անունը և անձնական կյանքը նույնպես գաղտնի է պահվում հանրությանը։


== Ծանոթագրություններ ==


== Արտաքին հղումներ ==
Էջը AAA պաշտոնական կայքում Archived 2016-04-08 at the Wayback Machine. (իսպ.)
Կենտրոնական հետախուզական վարչություն

Կենտրոնական հետախուզական վարչություն, ԿՀՎ (անգլ.՝ Central Intelligence Agency, CIA), ԱՄՆ դաշնային կառավարության արտասահմանյան հետախուզության կենտրոնական ծառայություն։ Կոչված է ողջ աշխարհում ազգային անվտանգության տեղեկատվության հավաքման, մշակման և վերլուծության համար։ Որպես ԱՄՆ հետախուզական համայնքի (IC) անդամ, հաշվետու է Ազգային հետախուզության տնօրենին, ինչպես նաև մասնագիտացված է ԱՄՆ նախագահի և կառավարության համար հետախուզական ծառայություններ մատուցելու մեջ։
Ստեղծվել է 1947 թվականին՝ Ալեն Դալասի կողմից։ ԿՀՎ-ի միջուկն են կազմում 5 վարչությունները՝ թվային նորարարության, վերլուծության, օպերատիվ (հետախուզական միջոցառումների նախապատրաստում), գիտատեխնիկական (ռադիոալիքակալում, օդային և տիեզերական հետախուզություն և այլն) և օժանդակության։ ԿՀՎ տնօրենը նշանակում է նախագահի, և հաստատվում սենատի կողմից։ Գրասենյակը գտնվում է Լենգլի բնակավայրում (Վիրջինիա նահանգ)։
Գործունեության ողջ ընթացքում ԿՀՎ-ն հաճախ է հայտնվել քննադատությունների կիզակետում։ ԿՀՎ-ի նախաձեռնությամբ տարիների ընթացքում կատարվել են փորձարկումներ մարդկանց վրա, արտահերթ արտահանձնումներ, ֆիզիկական բռնությամբ կիրառվել հարցաքննություններ, կազմակերպվել թիրախային սպանություններ, մահափորձեր, ինչպես նաև ֆինանսավորվել և մարզվել են զինյալների խմբեր, որոնք ավելի ուշ վերածվել են դասալիքների։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Oh Mother (երգ, Քրիստինա Ագիլերա)

«Oh Mother» (հայերեն՝ Օ, մայր), ամերիկացի երգչուհի Քրիստինա Ագիլերայի ստուդիական 5-րդ ալբոմից՝ «Back to Basics»-ից (2006) 5-րդ և վերջին սինգլը, որը թողարկվել է 2007 թվականի հոկտեմբերի 8-ին։ Երգը գրել են Ագիլերան, Դերիք Թորնտոնը, Մարկ Ռանկինը, Լիզ Թորնտոնը և Կարա Դիոգուարդին։


== Տեղեկություն երգի մասին ==
«Oh Mother»-ը թողարկվել է միայն Եվրոպայում, թեև Ասիայում և Ավստրալիայում թողարկվել է «Slow Down Baby»-ը։ «Oh Mother»-ը ցանկացել են թողարկել նաև Լատինական Ամերիկայում, բայց ավելի ուշ որոշել են, որ այնտեղ դուրս կգա «Slow Down Baby» ռադիոսինգլը։
2007 թվականի նոյեմբերի 23-ին «Oh Mother» սինգլը թողարկվել է Գերմանիայում և Ավստրիայում։ Գերմանիայում երգը հասել է 4-րդ հորիզոնական, Ավստրիայում՝ 11-րդ։
Որպես պաշտոնական տեսահոլովակ՝ օգտագործվել է «Oh Mother» երգի ելույթը «Back to Basics Tour»-ի շրջանակներում։
Երգը պատմում է Ագիլերայի հոր՝ Ֆաուստո Ագիլերայի և մոր անհաշտ հարաբերությունների մասին։ Սինգլը պարունակում է հայտնի ֆրանսիական «Vois sur ton chemin» երգից տարրեր։


== Ստեղծագործությունների ցանկ ==
«Oh Mother» (Album Version) — 3։45
«Oh Mother» (Instrumental) — 3։45


== Հիթ-շքերթներ ==


== Ծանոթագրություններ ==
Ռաֆիկ Օրդյան

Ռաֆիկ Խաչատուրի Օրդյան (1914, Այգեձոր - 1944, Բելոռուսիա), հայ մանկավարժ, Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից, լեյտենանտ։
1930 թվականին ավարտել է Դիլիջանի մանկավարժական ուսումնարանը և անցել ուսուցչական աշխատանքի։ Պատմություն է դասավանդել Այգեձորի և Ներքին Կարմիրաղբյուրի դպրոցներում։ 1940 թվականին ավարտել է Երևանի հեռակա մանկավարժական ինստիտուտի պատմության ֆակուլտետը։ 1940-1942 թվականներին եղել է Վերին Կարմիրաղբյուր գյուղի միջնակարգ դպրոցի տնօրենը։
Բանակ է զորակոչվել 1942 թվականին։ Ավարտել է Թբիլիսիի ռազմական ուսումնարանը և լեյտենանտի կոչումով մեկնել ռազմաճակատ։ Վարել է դասակի հրամանատարի և վաշտի հրամանատարի քաղաքական գծով տեղակալի պաշտոններ։ Մարտնչել է Բելոռուսիայի ազատագրման համար, վիրավորվել է և ապաքինվելուց հետո կրկին վերադարձել գործող բանակ։ 1944 թվականին Բելոռուսիայի ազատագրման համար մղված մարտերից մեկում զոհվել է։


== Ծանոթագրություններ ==
(84522) 2002 TC302

(84522) 2002 TC302, տրանսնեպտունային մարմիններից մեկը, ուղեծրային ռեզոնանսը 2:5։ Հանդիսանում է Ցրված սկավառակի մարմին։ Հայտնաբերվել է 2002 թվականի հոկտեմբերի 9-ին Կալիֆորնիայի Պալոմարյան աստղադիտարանից Մայքլ Բրաունի ղեկավարած խմբի կողմից։


== Ծանոթագրություններ ==
Կոսովոյի տնտեսություն

Կոսովոյի տնտեսություն, Կոսովոյի տնտեսությունը, որն անցումային տնտեսություն է։ Հարավսլավիայի կազմավորումից հետո Կոսովոն եղել է նրա ամենից աղքատ նահանգը, որի տնտեսությունն արդիականացվել է 1960-70-ական թվականներին։ Կոսովոյի տնտեսությունը կախում ունի ալբանական սփյուռքի փոխանցումներից և այլ երկրների հատկացրած օգնությունից։ Մեկ շնչին բաժին հասնող գումարը գնողունակության համարժեքությամբ կազմում է տարեկան 8.000 ԱՄՆ դոլար։
Չնայած Կոսովոյի զարգացմանն ուղղված նշանակալից օգնությանը` Կոսովոն եղել է Հարավսլավիայի ամենաաղքատ շրջանը։ 1990-ական թվականներին տնտեսական վատ քաղաքականությունը, միջազգային սանկցիաները, ներքին ոչ զարգացած առևտուրը, էթնիկ կոնֆլիկտները մեծապես վնասել են առանց այն էլ թույլ տնտեսությունը։


== 1999-2007 թվականներ ==
Կոսովոյի հիմնական արժույթը եղել է եվրոն, որն օգտագործվել է պետական կառույցների և UNMIK-ի կողմից։ Սերբական դինարն օգտագործվել է երկրի հյուսիսային մասում սերբ բնակչության կողմից։


== 2008 թվականից արդի ժամանակներ ==

2009 թվականին միջին աշխատավարձը կազմել է մոտ 2.98 դոլար աշխատանքային մեկ ժամվա համար։
Տնտեսությունն էապես թուլացել է Կոսովոյի անլուծելի մնացած միջազգային կարգավիճակի պատճառով, ինչը դժվարացնում է ներդրումները ու վարկերի տրամադրումը։ Շրջանի տնտեսական թուլությունը հնարավորություն է տվել ստվերային տնտեսության զարգացմանը, որի մեջ էական տեղ են գրավում բենզինը, ծխախոտը և ցեմենտը։
2002 թվականից Եվրոպական հանձնաժողովն ամենամյա զեկուցում է պատրաստում Կոսովոյի մասին։
Եկամտի զգալի մաս են կազմում արտասահմանում ապրող անձանց դրամական փոխանցումները. 2003 թվականին այդ ցուցանիշը կազմել է 633 միլիոն եվրո։


== Գործազրկություն և զբաղվածություն ==
Կոսովոյի խնդիրներից է գործազրկության բարձր մակարդակը. պաշտոնական տվյալներով 2013 թվականին այն կազմել է աշխատունակ բնակչության 30 %-ը։ 2000-ականների վերջից գործազրկության մակարդակը սկսել է նվազել։ 2005 թվականին վիճակագրության տեղի կոմիտեի հաշվարկներով այն կազմել է 39.7 %, իսկ 2010 թվականին` արդեն 45.4 %:
Պաշտոնական տվյալներով 2013 թվականին աշխատունակ բնակչությունը եղել է 1.191.630 մարդ, որից աշխատուժը կազմել է 483.193 մարդ (նրանցից 338.364 մարդ ունեցել է աշխատանք, իսկ մնացածը` ոչ)։ Աշխատողների գրեթե կեսն ընդգրկված է պետական կառույցներում։ 2013 թվականին աշխատող բնակչությունը հետևյալ ձևով է տեղաբաշխված եղել.

31.8 % - պետական, հասարակական ծառայություններ, բանակ
13.3 % - պետական ձեռնարկություններ
46.7 % - մասնավոր ձեռնարկություններ
4.3 % - ընտանեկան ձեռնարկություններ` առանց աշխատանքի վճարի
3.9 % - ոչ կառավարական, հումանիտար և այլ կազմակերպություններ։


== Ընկերությունների ցանկ ==


=== Բանկեր և ապահովագրական կազմակերպություններ ===
2014 թվականի սկզբին Կոսովոյի տարածքում գործել է առևտրական 9 բանկ և ապահովագրական 13 ընկերություն.

Raifeisen
Procredit


=== Հեռահաղորդակցություն ===
IPKO
PTK
Kujtesa


=== Արդյունաբերություն ===
Kosova Steel


== Տես նաև ==
Կոսովոյի Հանրապետության կենտրոնական բանկ


== Ծանոթագրություններ ==


== Գրականություն ==
Арляпова Е.С. Косово - экономическая витрина постконфликтного урегулирования? // Обозреватель - Observer : Научно-аналитический журнал. — 2014. — № 12 (299).


== Արտաքին հղումներ ==
Կոսովոյի Հանրապետությունը 2013 թվականին
Խորխոռյան տարեգրություն

Խորխորյան տարեգրություն, ուրարտական ամենախոշոր սեպաձև արձանագրությունը Վանի հարավ-արևմտյան կողմում, Խորխոր կամ Խոռխոռ կոչվող ժայռին։ Բովանդակում է Արգիշտի Ա թագավորի գահակալման տարիների (մ. թ. ա. շուրջ 786—764) ռազմաքաղաքական կարևոր իրադարձությունների հակիրճ պատմությունը։ Վերջանում է Արգիշտի Ա-ի գահակալման 14 կամ 15-րդ տարվա դեպքերի նկարագրությամբ։ Խորխորյան տարեգրության յոթ սյունակներից երեքը գտնվում են ժայռի գագաթից իջնող սանդուղքներին, չորսը՝ ժայռի մեջ փորված անձավի մուտքի կողքերին։ Քանի որ առաջին սյունակն իր բովանդակությամբ տարեգրության սկիզբը չէ, ուստի կարծում են, որ սկզբնամասը (հավանորեն Արգիշտի Ա-ի պատկերով հանդերձ) զետեղված է եղել սանդուղքի ձախակողմյան խորշում։ Ուսումնասիրողների կարծիքով տարեգրության կրկնօրինակն է Վանի Ս. Սահակ եկեղեցու շինաքարերին անգլիացի հնագետ Օ. Հ. Լայարդի հայտնաբերած (1850) Արգիշտի Ա-ի սեպաձև արձանագրությունը։ Խորխորյան տարեգրությունը 1828 թ.-ին ընդօրինակել է ֆրանսիացի արևելագետ Մ. Շուլցը։ Նրա ընդօրինակությունը վերծանել և հրատարակել են Ա. Ն. Սեյսը (1882), Բելքը (1901), Ն. Վ. Հարությունյանը (1951), Գ. Ա. Մելիքիշվիլին (1960) և ուրիշներ։ Գ. Մելիքիշվիլին կրկնօրինակի համեմատությամբ փորձել է վերականգնել խորխորյան տարեգրության ամբողջական կառուցվածքը և տեղեկությունների հաջորդական ժամանակագրությունը։ Նա ենթադրում է, որ Խորխորյան տարեգրությունն ունեցել է նաև Արգիշտի Ա-ի գահակալման մնացած 8 տարվա իրադարձությունների շարադրանքը։


== Գրականություն ==
Apyтюнян Н. B., Xopxopcкая летопись Аргишти I, «Эпиграфика Востока», 1953, cб. 7
Пиотровский Б. Б. Ванское царство (Урарту), M., 1959, c. 66—68
Mеликишвали Г. А., Урартские клиноабразные надписи, М., 1960
Չակ-չակ

Չակ-չակ (բաշկիրերեն՝ сәк-сәк, ղազ.՝ шәк-шәк, ղրղզ.՝ чак-чак, թաթ.՝ чәкчәк, ուզբ.՝ chak-chak/чак-чак), արևելյան քաղցրավենիք, իրենից ներկայացնում է մեղրով խմոր, պատկանում է թյուրքական ժողովրդի խոհանոցին, հատկապես Բաշկորտոստանի և Թաթարստանի Հանրապետություններին (համարվում է բաշկիրյան և թաթարական ազգային ուտեստ)։


== Պատրաստման եղանակ ==
Չակ-չակը պատրաստում են փափուկ խմորից, բարձր տեսակի ցորենի ալյուրից և հում ձվերից, ձևավորված բարակ, կարճ ձողիկներով, որոնք հիշեցնում են վերմիշել, կամ սոճու ընկույզի չափ գնդիկներ, տապակում են հալած ճարպի մեջ հետո թաթախում են մեղրի հիմքով պատրաստված տաք զանգվածով։ Ուտեստին տալիս են անհրաժեշտ տեսք (հաճախ բլուրի տեսքով)։ Լիովին պատրաստ է սառչելուց հետո։ Երբեմն մինչև մեղրի լցնելը ավելացնում են չրեր։ Այդ նույն մթերքները երբեմն կոնֆետների հետ օգտագործում են որպես չակ-չակի զարդարանք։


== Չակ-չակի տեսակներ ==
Տաջիկական կամ բուխարական տեսակ, վերմիշելի տեսք ունեցող։
Ղազախական տեսականի՝ շեկ-շեկ։
Բաշկիրական և թաթարական տեսականին տարբերվում է - թաթարականը մոտ է բարձրացող արիշտայի (2-3 մմ տրամագիծ և 2-3 սմ երկարություն), իսկ բաշկիրականը ավելի մեծ է (1 սմ տրամագիծ և 3-5 սմ երկարություն, երբեմն գնդիկների տեսքով)։ Բաշկորտոստանում և որոշ շրջաններում թաթարական չակ-չակը պատրաստում են ավելի մեծ և երկարավուն, քան կազանյան քաղցրավենիքը։ Բաշկիրյան տարբերակը անպայման հովանում է մեղրում, թաթարականը ևս, սակայն վերջին տասնամյակում հաճախ շաքարի օշարակում։
Լակեյական չակ-չակ - իրենից ներկայացնում է մեղրով խմոր, ավելացրած ընկույզ։


== Ռեկորդներ ==
Չակ-չակ՝ ռեկորդակիր քաշով 1000 կիլոգրամ, տարածքը 13,266 մ²։ Պատրաստվել է ի պատիվ Կազանի 1000-ամյակին 2005 թվականի օգոստոսի 29-ին։
Ամենամեծ չակ-չակը պատրաստվել է Բաշկորտոստանում, քաշով 200 կիլոգրամ պատրաստված մեղրով Ուֆայում 2012 թվականի օգոստոսին։ Չակ-Չակը նույն քաշի պատրաստվել է Սաբանտույա Ռուսաստանի Տոմսկի գլխավոր տոնակատարության ժամանակ 2014 թվականի հուլիսին։


== Ծանոթագրություններ ==
Կուզնեցկի Ալատաու

Կուզնեցկի Ալատաու (ռուս.՝ Кузнецкий Алатау), լեռնաշղթա Սիբիրի հարավում, ՌԴ Կեմերովոյի մարզում և Կրասնոյարսկի երկրամասում։ Գտնվում է Կուզնեցկի և Մինուսինսկի գոգհովիտների միջև։ Օբի, Տոմ և Չուլիմ վտակների ջրբաժանն է։ Երկարությունը մոտ 300 կմ է, լայնությունը՝ 150 կմ, առավելագույն բարձրությունը՝ 2178 (Վերխնի Զուբ լեռ)։
Բուզուկովո

Բուզուկովո (ռուս.՝ Бузуково), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուգուտ (գյուղ, Սուրգուտսկի շրջան)

Ուգուտ (ռուս.՝ Угут), գյուղ Ռուսաստանի Խանտի-Մանսիական ինքնավար օկրուգի Սուրգուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 2900 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նորվեգիայում Բուլղարիայի դեսպանություն

Նորվեգիայում Բուլղարիայի դեսպանություն (նորվ.՝ Bulgarias ambassade i Oslo,), Բուլղարիայի դիվանագիտական ներկայացուցչությունը Նորվեգիայի Թագավորությունում։
Նորվեգիայում Բուլղարիայի դեսպանատունը գտնվում է մայրաքաղաք Օսլոյում։ Ներկայումս Նորվեգիայում Բուլղարիայի արտակարգ և լիազոր դեսպանի պաշտոնը զբաղեցնում է Ռումյանա Միտրևան։


== Պատմություն ==
Նովեգիայում Բուլղարիայի դեսպանությունը ստեղծվել է 1906 թվականին։ Համարվում է սկանդինավյան այս երկրում բացված առաջին դեսպանատներից մեկը։


== Ծանոթագրություններ ==
Տորսակ

Տորսակ (ֆր.՝ Torsac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 770 մարդ, բնակչության խտությունը` 26.97 մարդ/կմ²։ Բնակավայրը զբաղեցնում է 28.55 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 115 կմ հարավ, Անգուլեմ քաղաքից` 11 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 537 աշխատունակ (15-64 տարեկան) բնակիչ, որոնցից ակտիվ էին 400-ը, իսկ ոչ ակտիվները` 137։ Ակտիվության ցուցանիշը կազմում է 74,5 %։ 400 աշխատունակ մարդկանցից աշխատել է 386 անձ (200 տղամարդ և 186 կին)։ Գործազուրկ են եղել 14 անձ (8 տղամարդ և 6 կին)։ 137 անաշխատունակներից 40-ը եղել են աշակերտներ կամ ուսանողներ, 76-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (2286)

Ժողովածու (2286), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2286 թվի տակ։ Ձեռագիրը գրվել է 1637 թվականին, Սահակ և Առաքյալ աբեղա գրիչների կողմից։ Գրված է թղթի վրա, որը ունի 14,7×10,2 չափս։ Ձեռագիրը կազմված է 407 թերթից։ Գրված է միասյուն, նոտրգիր, բոլորգրոով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթ-ի վրա՝ բոլորագիծ երկաթաքարով։ Կազմը` կաշեպատ տախտակ, աստառը՝ կարմիր կտավ։ Հիշատակարաններ գրչի՝ 261բ, 409ա։


== Բովանդակություն ==
Դաւթի Սահմանք իմաստասիրութեան։
Ամենայն չար տանջեելի։
Սահմանքն իմաստասիրականք իբր հարցմամբ։
Դիոն․ Թրակացւոյ Արուեստ քերականութեան։
Բառք քերականին։
Սահմանք քերականականք։
Մովս․ Խորենացւոյ Բան իմասութեան։
Քարոզք (Յովհ․ Որոտնեցի, Գր․ Տաթևացի)։
Յովհ․ Որոտնեցւոյ Հաւաքեալ ի բանից իմաստասիրաց։
Յէակաց գրոց։
Պատճէն տոմարի հայոց։
Պարզատոմար։
Բարթ․ Մարազացւոյ Հաւաքումն ի գիալեթիկէն, որ է Տրամաբանութիւն։
Դեղագիր։


== Ծանոթագրություններ ==
Նատալի Մեխիա

Նատալի Նիկոլ Մեխիյա (անգլ.՝ Natalie Nicole Mejia, մայիսի 7, 1988(1988-05-07), West Covina, Լոս Անջելես շրջան, Կալիֆոռնիա, ԱՄՆ), ամերիկացի երգչուհի և պարուհի։ Հայտնի է դարձել ընդգրկվելով Girlicious խմբում։ 2011 թվականի փետրվարի 26-ին  Facebook-ի և Twitter-ի պաշտոնական էջերում տեղեկատվություն հայտնվեց, որ Նատալին հեռացել է խմբից։


== Կենսագրություն ==
Նատալին ծնվել է Կալիֆոռնիայի ՈՒեստ–Կովինա քաղաքում, բայց մեծացել է Դայմոնդ–Բարում։ Հեռուստատեսությունում առաջին անգամ հայտնվել է 2008 թվականին, որպես «Pussycat Dolls Present: Girlicious»s ռեալիթի շոու-ի, մասնակից, որը ցուցադրվել է The CW ամերիկյան հեռուստաալիքով։ Նատալին ունի կուբա-մեքսիկական արմատներ։ 9 տարենակից սկսել է պարել սովորել հաճախելով Millennium Dance Complex պարային ստուդիա, որտեղ ժամանակին սովորել է Բրիտնի Սփիրսը։
2013 թվականի մայիսի 11-ին Մեխիյան աղջիկ է ունեցել՝ Կալիստա Էստռելա։ 2014 թվականին նա հայտարարել է, որ քույրերի` Ջեսի և Թելոյի հետ ստեղծել են նոր խումբ The Mejia Sisters: Նրանց դեբյուտային սինգլը՝ «Stray»-ը, թողարկվել է 2014 թվականի օգոստոսին։


== Ծանոթագրություններ ==


== Արտաքին հղումներ ==
[en http://www.girliciousmusic.com]
Նատալի Մեխիա Internet Movie Database կայքում
Girlicious noLast.fm
Բրեուսովկա (գյուղ, Կոզելշչինայի շրջան)

Բրեուսովկա (ուկրաիներեն՝ Бреусівка), գյուղ Ուկրաինայի Պոլտավայի մարզի Կոզելշչինայի շրջանում։ Հիմնադրվել է 18-րդ դարում։
2001 թվականի տվյալներով Բրեուսովկա գյուղում բնակվում էր 933 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատալինո

Կատալինո (ուկրաիներեն՝ Каталине), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Կատալինո գյուղում բնակվում էր 138 մարդ։ Բնակավայրը զբաղեցնում է 0,46 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թաունհաուս

Թաունհաուս (անգլ.՝ townhouse), Հյուսիսային Ամերիկայում, Ասիայում, Ավստրալիայում, Հարավային Աֆրիկայում և Եվրոպայի որոշ երկրներում կառուցապատման միջին խտության քաղաքներում և արվարձաններում լայն տարածություն ստացած մի քանի բազմամակարդակ բնակարան ընդգրկող և մեկուսացված մուտքերով սակավահարկ բնակելի տուն։ Սովորաբար թաունհաուսի ամեն բնակարանը ունի փողոցից առանձին մուտք, երբեմն ավտոտնակ և նախապարտեզ։ Չնայած նմանության, պետք է չշփոթել թաունհաուսները և բլոկային տները, քանի որ «թաունհաուս» եզրը կարող է ընդգրկել ինչպես բլոկային, այդպես էլ առանձին կանգնած բնակելի տունը։
Թաունհաուսները առաջացել են Մեծ Բրիտանիայում 19-րդ դարում։ «Թաունհաուս» բառը ունի անգլիական ծագում և նշանակում է «քաղաքի տուն»։ Ի սկզբանե այդ եզրով էին կոչում ազնվականության ներկայացուցիչների քաղաքային նստավայրերը՝ նման տները կարող էին առանձին կանգնած լինել, սակայն հիմնականում թաունհաուսները շարասյան տեսքով կցված էին մեկը մյուսի փողոցի երկայնքով։ Դրա արդյունքում բավականին դժվար էր տարբերել փոքր ազնվականության համեստ թաունհաուսները և բրիտանական բուրժուազիայի վերնախավի շարքային կառուցապատումը, քանի որ ճարտարապետական առումով դրանք իրենցից նույն բանն էին ներկայացնում։ Առաջին համաշխարհային պատերազմից հետո բրիտանական բազմաթիվ թաունհաուսներ ստացել են բնակարանների փոքր համալիրների տեսք։


== Գրականություն ==
Cunningham, Peter. Handbook of London Past and Present, London, 1850 (see section 20: "Palaces & Chief Houses of the Nobility & Gentry in the Present Day).
Daisy, Countess of Fingall. Seventy Years Young. First published 1937 (autobiography of an Irish peer's wife, covering the late nineteenth and early twentieth century).
Բուրան (քաղաք, Սոմալիլենդ)

Անվան այլ կիրառումների համար տե՛ս՝ Բուրան (այլ կիրառումներ)Բուրան (արաբերեն قصبہ), քաղաք Սոմալիի հյուսիսում՝ Սանագ գոբոլ։ Դե ֆակտո գտնվում է Սոմալիլենդ կոչվող երկրի երևելքում։ Քաղաքը գտնվում է Բարի գոբոլին մոտ։ Այն համարվում է գոբլի ամենահին բնակավայրերից մեկը։ Քաղաքում կան տարրական և մասնավոր դպրոցներ։ Քաղաքը գտնվում է Լաս Խորեի քաղաքի հարևանւթյամբ։
(4641) Այակո

(4641) Այակո (անգլ.՝ Ayako), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 30-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,189067 ա. մ., առավելագույնը մոտենում է 1,8147 ա. մ. հեռավորության վրա և հեռանում 2,5635 ա. մ.։ Արեգակի շուրջ մեկ ամբողջական պտույտ է կատարում 1183,01 երկրային օրվա ընթացքում, իր ուղեծրով շարժվելով միջինում 0,304309 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4641) Այակո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարապատ

Սարապատ (նախկին անվանումը` Սամուռլի),
գյուղ Հայաստանի Հանրապետության Շիրակի մարզի Աշոցքի տարածաշրջանում, մարզկենտրոն Գյումրիից մոտ 21 կմ հյուսիս-արևելք, Չիչկան գետի վերին հոսանքի ձախափնյակում, Գոգարանց լեռների լանջին։ Վերանվանվել է Սարապատ 1946 թ. նոյեմբերի 12-ին


== Բնակչություն ==
Ըստ ՀՀ 2011 թ. մարդահամարի արդյունքների` Սարապատի մշտական բնակչությունը կազմել է 109, առկա բնակչությունը` 107 մարդ։ Բնակիչները հայեր են, որոնց մի մասի նախնիները 1828-1829 թթ.-ին գաղթել են Արևմտյան Հայաստանի Բասենի շրջանի գյուղերից։
Սարապատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Սարապատում կա Սբ. Սարգիս եկեղեցի։


== Տես նաև ==
Սարապատի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ
Սարապատ գյուղի էջը CAA կայքում Archived 2011-08-20 at the Wayback Machine.
Սպիտակ գվարդիա

Անվան այլ կիրառումների համար տե՛ս՝ Սպիտակ գվարդիա (այլ կիրառումներ)Սպիտակ բանակ (ռուս.՝ Белая Армия) կամ Սպիտակ Գվարդիա (ռուս.՝ Белая Гвардия), Ռուսաստանում քաղաքացիական պատերազմի ժամանակ, բոլշևիկյան ուժերի դեմ պայքարող ազգային պրոցարիստական զինվորական խմբավորումների (սպիտակ գվարդիականներ) ոչ պաշտոնական անվանումը։ Խորհրդական գրականության և հրապարակախոսության մեջ, ինչպես նաև առօրյայում, «Սպիտակ Գվարդիան» անվանումն օգտագործվել է մի շարք հակահեղափոխական ազգային զինվորական խմբավորումներ (սպիտակ ֆիններ, սպիտակ չեխեր, սպիտակ լեհեր) և, ընդհանրապես, հակահեղափոխություն նշելու համար։ «Սպիտակ Գվարդիան» տերմինի առաջացումը կապված է «օրինական» իրավակարգի կողմնակիցների ավանդական խորհրդանշական գույնի՝ սպիտակ գույնի հետ (ի հակադրություն կարմիր գույնի՝ ապստամբների և հեղափոխության գույնի)։


== Տես նաև ==
Ռուսաստանի Քաղաքացիական պատերազմ
Սպիտակ շարժում


== Ծանոթագրություններ ==
Ագարակ (Դերջանի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Բնակչություն ==
XX դարի սկզբներին ուներ 60-70 տուն հայ բնակիչ։


== Տնտեսություն ==
Բնակչության հիմնական զբաղվածությունը անասնապահությունն ու գյուղատնտեսությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Poison (երգ, Ռիտա Օրա)

«Poison», բրիտանացի երգչուհի Ռիտա Օրայի երգն է։ Այն թողարկվել է 2015 թվականի մայիսի 18–ին՝ որպես նրա երկրորդ ալբոմի առաջին սինգլ։ Երգը գրվել է Ջուլիա Մայքլսի և Քեյթ Նեշի կողմից, իսկ երգի պրոդյուսերն է Սըր Նոլանը։


== Տեսահոլովակ ==
Երգի տեսահոլովակը, որի ռեժիսորն է Քեմերոն Դադին, նկարահանվել է Լոնդոնում և ներկայացվել է 2015 թվականի հունիսի 3–ին։ Նույն տարվա հուլիսի 14-ին նաև ներկայացվել է երգի ռեմիքս տարբերակի տեսահոլովակը, որում իր մասնակցությունն ունի նաև բրիտանական Քրեփթ և Քոնան հիփ հոփ դուետը։


== Երգացանկ ==
Թվային ներբեռնում«Poison» - 3։22Թվային ներբեռնում - Ռեմիքսների մինի ալբոմ«Poison» (Zdot Remix) (Քրեփթի և Քոնանի մասնակցությամբ) - 3։51
«Poison» (Perplexus Remix) - 4։07
«Poison» (David Zowie Remix) - 5։24
«Poison» (Myles James Vocal Remix) - 6։44


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube–ում
Կուոլոյարվի

Կուոլոյարվի (ռուս. Куолоярви; ֆին. Sallansuu, Սալանսուու) անմարդաբնակ գյուղ է Ալակուրտիի քաղաքապետարանում մունիցիպալիտետում Կանդալակշսկի շրջան, Մուրմանսկի մարզ հարավ-արևմուտք Ռուսաստան։ Գյուղը գտնվում է Ֆինլանդիա և Ռուսաստան սահմանը մոտ տասը կիլոմետր հեռավորության վրա [գետի Սալլաջոկի գետաբերանում։
Սալանսուու գյուղը, որը նախկինում Ֆինլանդիա մաս էր, ծառայում էր որպես Սալլա -ի եկեղեցի և քաղաքային կենտրոն մինչև Երկրորդ համաշխարհային պատերազմ, երբ գյուղն ամբողջությամբ ավերվեց։ Սալլայի առաջին եկեղեցու ավերակների մոտակայքում կա ֆիննական, ռուս և գերմանացի զինվորների գերեզմանատուն։ Ֆիննական զինվորների գերեզմանատանը կա Ensio Seppänen նախագծած հերոս մարտիկին նվիրված հուշարձան։


== Ծանոթագրություններ ==
Ինչոն

Ինչոն (հանգըլ՝ 인천광역시, հանջա՝ 仁川廣域市, հնացած՝ Չեմուկփո (հանգըլ՝ 제물포시, հանջա՝ 濟物浦市), քաղաք և նավահանգիստ Կորեական թերակղզում՝ Հարավային Կորեայում։ Դեղին ծովի Կահվանման ծոցում Սեուլի նախանավահանգիստն է։ Սեուլից և Բուսանից հետո բնակչության թվաքանակով Հարավային Կորեայի երրորդ քաղաքն է։
Ինչոնը համարվում է երկրի կարևորագույն տրանսպորտային հանգույցներից մեկն է, քանի որ քաղաքում է գտնվում թերակղզու արևմտյան ափի ամենամեծ նավահանգիստը և երկրի ամենախոշոր Ինչոն օդանավակայանը։
Հանգանի գետաբերանին հարմար տեղադրության արդյունքում Ինչոնի նավահանգիստը Բուսանի նավահանգստից հետո մեծությամբ երկրորդը դարձավ։
Նավահանգիստը հիմնադրվել է 1883 թվականին «Չեմուլփո» անվամբ և ունեցել է ընդամենը 4700 բնակիչ։ Այժմ սա դինամիկ զարգացող քաղաք է, որի բնակչությունը ավելի քան 2.5 մլն․ է։ Ինչոնը նաև ունի ազատ առևտրի գոտու կարգավիճակ, որով գրավում է օտար ներդրողների ուշադրությունը։ Կորեայում այդպիսի կարգավիճակ ընդամենը երկու քաղաք ունի․ մյուսը Բուսանն է։
Ինչոնը հաճախ անվանում են «Կորեայի մայրաքաղաքի դարպասներ» և դիտվում է որպես Մեծ Սեուլի մի մաս։ Սեուլի և Ինչոնի մետրոպոլիտենները կապված են միմյանց հետ։ Սակայն Ինչոնը անկախ վարչատարածքային միավոր է և Կորեայի կարևորագույն քաղաքներից մեկը։


== Պատմություն ==
Քաղաքի վայրում մարդու բնակեցումը վերագրվում է նեոլիթյան դարաշրջանին։ 4-րդ դարի վերջում և ամբողջ միջնադարում Կորեայի կարևորագույն առևտրական կենտրոններից մեկն էր։ Կորեայի առաջին նավահանգիստներից մեկն է, որը նախատեսված է օտարերկրյա առևտրի համար։
Ինչոնը մինչև 1981 թվականի հուլիսի 1-ին ուղիղ ենթակայության քաղաք կարգավիճակ ստանալը Գյոնգի նահանգի մաս էր կազմում։


== Վարչական բաժանում ==

Ինչոնը բաժանված է 8 շրջանի («կու») և 2 գավառի («կուն»)․

Բուփյոնգ շրջան • (부평구; 富平區)
Դոնգ շրջան • (동구; 東區)
Գյեյանգ շրջան • (계양구; 桂陽區)
Ջունգ շրջան • (중구; 中區)
Նամ շրջան • (남구; 南區)
Նամդոնգ շրջան • (남동구; 南洞區)
Սո նահանգ • (서구; 西區)
Յոնսու շրջան • (연수구; 延壽區)
Գանգհվա շրջան • (강화군; 江華郡)
Օնգջին շրջան • (옹진군; 甕津郡)


== Կլիմա ==


== Ծանոթագրություններ ==
Տրևոլ

Տրևոլ (ֆր.՝ Trévol), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Իզեր կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03290։


== Բնակչություն ==
Համայնքի բնակչությունը 2008 թվականին կազմում էր 1599 մարդ։


== Տնտեսություն ==
2007 թվականի տվյալներով 1069 աշխատունակ տարիքի մարդկանցից (15-64 տարեկան) 802-ը տնտեսապես ակտիվ էին, 267-ը անգործունակ (ակտիվության ցուցանիշը 75,0 %, 1999 թվականին եղել է՝ 75,0 %)։ 802 աշխատունակ բնակիչներից 763-ը աշխատում էին (403 տղամարդ և 360 կին), անաշխատանք էին 39-ը (17 տղամարդ և 22 կին)։ 267 անգործունակ մարդկանցից 77-ը աշակերտներ կամ ուսանողներ են, 121-ը թոշակառու, 69-ը անաշխատունակ էին այլ պատճառներով։


== Տեսարժան վայրեր ==
Ավրիյի դղյակ
Բեդոր շատո


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տրևոլ» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-14 
«Տրևոլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Դրուժնի (Կագալնիցկի շրջան)

Անվան այլ կիրառումների համար տե՛ս՝ Դրուժնի (այլ կիրառումներ)Դրուժնի (ռուս.՝ Дружный), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Իվանովո-Շամշևսկի համայնքի կազմի մեջ։
Սուրբ Գևորգ եկեղեցի (Կուճատան)

Կուճատան գյուղի Սուրբ Գևորգ եկեղեցի  հայկական եկեղեցի, որը գտնվում է Վրաստանի Կախեթի մարզի Կուճատան գյուղում։


== Պատմություն ==
Հասարակության միջոցներով կառուցված փայտաշեն եկեղեցին հիշվում է 1818 թվականից։ 1840 թվականի վավերագրերից մեկում արդեն նշված է, որ եկեղեցին քարաշեն է կառույց է։ Հավանաբար 1818-1840 թվականների ժամանակահատվածում կուճատանցի հայերը հին եկեղեցու փոխարեն տեղում կառուցել են նորը։ Հետագա բոլոր վավերագրերում եկեղեցին հիշվում է միևնույն անվամբ։
1818 թվականին հովվել է Խաչմիանի քահանա Տեր Գեորգ Մեհրաբյանցը։


== Ճարտարապետություն ==
Գյուղամիջում՝ նախկին դպրոցի տարածքում գտնվող եկեղեցին կանգուն վիճակում է, այն կառուցված է գլխավորապես տեղական գետաքարով ու աղյուսով, կրաշաղախով, ունի միանավ թաղածածկ հորինվածք։ Խորանը գտնվում է արևելյան կողմում, որի բարձր բեմի կենտրոնում սեղանի վեմ քարն է։ Արևմտյան պատը քանդված է, և դժվար է որոշել՝ այդ կողմից մուտք եղել է, թե ոչ։ Լավ պահպանված է հարավային մուտքը։ Եկեղեցին ունի 4 լուսամուտ, յուրաքանչյուր ճակատից   բացված մեկական։ Երկթեք ծածկի տակ առնված կիսաշրջանաձև թաղը ներքուստ հենված է թաղակիր մեկ կամարի վրա։ Սվաղված է։ Արտաքին չափերն են՝ 10,85 x 6,85 մ։


== Ծանոթագրություններ ==


== Արտաքին հղումներ ==
Կարապետյան, Սամվել Գևորգի; Զաքարյան, Անուշավան Հազարապետի ; Հասրաթյան, Մուրադ Մարգարի ; Չոբանյան, Պավել Աշոտի; Հայկական ճարտարապետությունն ուսումնասիրող կազմակերպության (RAA) գիտական խորհուրդ.Էջ 131-132 Archived 2021-06-13 at the Wayback Machine.
Չերվոնայա Խվիլյա

Չերվոնայա Խվիլյա (ուկրաիներեն՝ Червона Хвиля), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1922 թվականին։
2001 թվականի տվյալներով Չերվոնայա Խվիլյա ավանում բնակվում էր 640 մարդ։ Բնակավայրը զբաղեցնում է 0,341 կմ² տարածք։ Բնակչության խտությունը կազմում էր 1876,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նահեդ Շերիֆ

Նահեդ Շերիֆ (արաբ․՝ ناهد شريف‎‎, իսկական անունը՝ Սամիհա Զաքի Ալ Նիալ, հունվարի 1, 1942(1942-01-01), Ալեքսանդրիա, Եգիպտոս - ապրիլի 7, 1981(1981-04-07), Կահիրե, Եգիպտոս), եգիպտացի դերասանուհի։


== Կենսագրություն ==
Սամիհա Զաքի Ալ Նիալը ծնվել է 1942 թվականի հունվարի 1-ին Ալեքսանդրիայում (Եգիպտոս), սակայն հետո տեղափոխվել է Կահիրե։
Վերցնելով Նահեդ Շերիֆ բեմական կեղծանունը՝ նա Սամիհա Զաքի Ալ Նիալը 1958 թվականին սկսել է նկարահանվել կինոյում և ճանաչման արժանացել 1960-ական թվականների վերջի ու 1970-ական թվականների սկզբի ֆիլմերի շնորհիվ։ Մինչև կյանքի վերջը Նահեդ Շերիֆը հասցրել է նկարահանվել ավելի քան 60 ֆիլմում։
1962 թվականին Նահեդ Շերիֆն ամուսնացել է ռեժիսոր Հուսեյն Հելմ Էլ-Մոհանդեսի հետ, սակայն կարճ ժամանակ անց նրանք ամուսնալուծվել են։ Հուսեյնից բաժանվելուց հետո Նահեդ Շերիֆն ամուսնացել է դերասան Քամալ էլ-Շեննավիի (1921-2011) հետ, բայց հետագայում նրանից նույնպես բաժանվել է։ Դրանից հետո նա տեղափոխվել է Լիբանան և այնտեղ շարունակել նկարահանվել կինոյում։ Երրորդ անգամ Նահեդ Շերիֆն ամուսնացել է լիբանանահայ նկարիչ Էդվարդ Ջերեջյանի հետ, որի հետ ամուսնացած է եղել մինչև իր կյանքի վերջը։ Այդ ամուսնության ընթացքում Նահեդ Շերիֆն ունեցել է իր միակ երեխային՝ Պատրիսիա Ջերեջյանին։
1970-ական թվականների վերջին Նահեդ Շերիֆի մոտ ախտորոշվել է կրծքագեղձի քաղցկեղ։ Նահեդ Շերիֆը մահացել է այդ հիվանդությունից 1981 թվականի ապրիլի 7-ին Կահիրեում․ 39 տարեկան հասակում։


== Ծանոթագրություններ ==


== Արտաքին հղումներ ==
Նահեդ Շերիֆ (անգլ.) Internet Movie Database կայքում
Նահեդ Շերիֆը ElCinema կայքում
Ֆումիշոն

Ֆումիշոն (ֆր.՝ Fumichon), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 276 մարդ, բնակչության խտությունը` 41.63 մարդ/կմ²: Բնակավայրը զբաղեցնում է 6.63 կմ² տարածք:


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 55 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 182 աշխատունակ (15-64 տարեկան)  բնակիչ, որոնցից ակտիվ էին 135-ը, իսկ ոչ ակտիվները` 47: Ակտիվության ցուցանիշը կազմում է 74,2 %: 135 աշխատունակ մարդկանցից աշխատել է 126 անձ (70 տղամարդ և 56 կին): Գործազուրկ են եղել 9 անձ (4 տղամարդ և 5 կին): 47 անաշխատունակներից 15-ը եղել են աշակերտներ կամ ուսանողներ, 15-ը` թոշակառուներ, իսկ 17-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժամանակակից արվեստի թանգարան (Լիոն)

Լիոնի ժամանակակից արվեստի թանգարան (ֆր.՝ Musée d'Art contemporain de Lyon, կրճատ՝ MAC), թանգարան Ֆրանսիայում՝ Լիոնում, նվիրված ժամանակակից արվեստին։
Թանգարանը գտնվում է Լիոնի 6-րդ շրջանի Տետ դ՚Օր այգուց ոչ հեռու և զբաղեցնում է Շառլ Մեյսոնի նախագծով կառուցված, հետագայում ճարտարապետ Ռենցո Պիանոյի կողմից վերանորոգված Լիոնի նախկին արքունիքում։
1996 թվականին Լիոնի ժամանակակից արվեստի թանգարանի շենքում տեղի ունեցավ Մեծն յոթնյակի 22-րդ գագաթնաժողովի միջոցառումը։


== Պատմություն և գործունեություն ==
Թանգարանի կառուցման որոշումը ընդունվել է 1983 թվականին, 1984 թվականին այն բացվեց և գտնվում էր Լիոնի գեղարվեստի թանգարանի շենքում, սկզբում անվանվել էր Սեն-Պերի ժամանակակից արվեստի թանգարան (Saint-Pierre art contemporain musée): 1988 թվականին Ֆրանսիայի թանգարանների վարչության կողմից այն պաշտոնապես ստացել է ժամանակակից արվեստի թանգարանի կարգավիճակ։ 1995 թվականին թանգարանը տեղափոխվել է Լիոնի 6-րդ շրջանի ներկայիս շենք, և հանդիսավոր բացվել է նույն թվականի դեկտեմբերի 19-ին, երկու ամսվա ընթացքում թանգարանն ունեցավ 130 000 այցելու։
Այցելուների թիվը ըստ տարիների՝ 66 470 մարդ (2006), 42 741 (2007), 198 248 (2009), 129 681 մարդ (2010), 149 269 մարդ (2011), 124 629 մարդ (2012)։
Թանգարանի շենքը ունի երկու կողմից մուտք և  2700 քառ. մ ցուցասրահ։ Թանգարանի գոյության տարիներին տեղի է ուեցել ավելի քան 100 ցուցահանդես։ 1984 թվականի առաջին ցուցադրությունը նվիրված էր Ժորժ Աադիլոնի աշխատանքներին։


=== Մի քանի ցուցադրություններ ===
2003 թվական — Կիմսուջա։ Conditions of humanity, conditions d'humanité.
2005 թվական — Էնդի Ուորհոլ l'œuvre ultime (հետահայաց).
2007 թվական — Վուրմ Էրվին (հետահայաց).
2008 թվական — Քեյթ Հարինգ (հետահայաց).
2010 թվական — Բեն (հետահայաց), Նաուման Բրյուս (անհատական); Trisha Brown (անձնական); Olivier Mosset (անհատական).
2011 թվական — Պասկալ Տայու (անձնական); 11e Biennale d'art contemporain de Lyon.
2012 թվական — Ռոբերտ Կոմբաս (անհատական).
2014 թվական — Imagine Brazil; Motopoétique (խմբային ցուցադրություն, կազմակերպված Պոլ Արդենի կողմից).
2015 թվական — Rétrospective Erró; Open Sea.
2016 թվական — Յոկո Օնո- Lumière de L'aube.
2017 թվական — Wall Drawings, Icônes urbaines; Los Angeles, une fiction; 14e Biennale d'art contemporain de Lyon.
2019 թվական — Pardo é Papel, Maxwell Alexandre; 15e Biennale d'art contemporain de Lyon.Թանգարանի շենքը
		
		
		


== Ծանոթագրություններ ==


== Արտաքին հղումներ ==
Официальный сайт
Museum of Contemporary Art
Ստարոմուխամետովո

Ստարոմուխամետովո (ռուս.՝ Старомухаметово, բաշկիրերեն՝ Иҫке Мөхәмәт), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 472 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրիլ Նորքոթ Պարկինսոն

Սիրիլ Նորքոթ Պարկինսոն (անգլ.՝ Cyril Northcote Parkinson, անգլ.՝ C. Northcote Parkinson, 1909 թ. հուլիսի 30, Բերնարդ Քասլ, Դարեմ կոմսություն, Անգլիա - 1993 թ. մարտի 9, Քենթերբերի, Անգլիա), անգլիացի ռազմական պատմիչ, գրող, թատերգակ, լրագրող։ Առավել հայտնի է որպես բիզնեսի, մենեջմենթի և քաղաքագիտության վերաբերյալ երգիծական երկերի հեղինակ։ Համաշխարհային ճանաչում են ստացել նրա կողմից մշակված «Պարկինսոնի օրենքը» և դրանից բխող այլ օրենքներ։


== Ծանոթագրություններ ==
Տավրովկա (այլ կիրառումներ)

Տավրովկա, կարող է վերաբերել՝

Տավրովկա - գյուղ Ուկրաինայի Կիրովոգրադի մարզի Ալեքսանդրիայի շրջանում
Տավրովկա - գետ Ռուսաստանում, հոսում է Վորոնեժի մարզում
Ֆորնովո դի Տարո

Ֆորնովո դի Տարո (իտալերեն՝ Fornovo di Taro), կոմունա Իտալիայում, Էմիլիա Ռոմանիա մարզում՝ Պարմա գավառում։ 
Բնակչությունը կազմում է 5973 մարդ, բնակչության խտությունը կազմում է 105 մարդ/կմ²։ Զբաղեցնում է 57 կմ² մակերես տարածք։ Փոստային ինդեքսն է՝ 43045։ Հեռախոսային կոդը՝ 0525։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պրեզիդենտի Մեդիսի

Պրեզիդենտի Մեդիսի (պորտ.՝ Presidente Médici), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Պինդարե գավառի կազմի մեջ։ Բնակչությունը կազմում է 5143 մարդ՝ 2006 թվականի տվյալներով։ Գրավում է 437,665 կմ² տարածք։ Բնակչության խտությունը՝ 11,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 10.522.528,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.051,18 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,575 (տվյալները ՄԱԿ-ի զարգացման ծրագրի)


== Ծանոթագրություններ ==
Ադրբեջանական գրականություն

Ադրբեջանական գրականություն (ադրբ.՝ Azərbaycan ədəbiyyatı), ադրբեջաներենով գրված աշխատությունների ամբողջություն։ Ադրբեջաներենը Ադրբեջանական Հանրապետության պետական լեզուն, ինչպես նաև տարածված է Իրանի հյուսիսարևմտյան մասում, Վրաստանում, Թուրքիայում և Ռուսաստանում։


== Պատմություն ==


=== Ադրբեջաներենով գրականության ստեղծումը ===
Ադրբեջաներենը պատկանում է թյուրքական լեզվաընտանիքի օղուզական ենթախմբին։ Այդ լեզվի կազմավորման ընթացքը սկսել է 11-12-րդ դարերից, երբ Միջին Ասիայից Կովկաս եկան առաջին թյուրքախոս ցեղերը։ Սկսած այդ ժամանակներից մինչև 20-րդ դարի սկիզբը այդ թյուրքախոս ցեղերին անվանում էին «կովկասյան թաթարներ», իսկ իրանք իրենց անվանում նաև ուղղակի «մուսուլմաններ», լեզուն էլ՝ «թաթարերեն»։ Այդպիսով մինչև 20-րդ դարի սկիզբը այդպես կոչված «ադրբեջանական գրականություն» գոյություն չի ունեցել, այլ եղել է ներկայիս ադրբեջանցիների նախնիների՝ կովկասյան թաթարների թյուրքական գրականությունը, որը հետագայում, խորհրդային տարիներին, սկսեցին անվանել «ադրբեջանական», ժողովրդին՝ «ադրբեջանցիներ», իսկ երկրին՝ «Ադրբեջան»։ Համաձայն Սովետական Մեծ Հանրագիտարանի, գրական ադրբեջաներենը սկսվել է կազմավորվել 11-րդ դարում, սակայն Ն.Գ. Վոլկովան, իր հերթին, նշում է, որ գրական լեզուն սկսվել է կազմավորվել 13-րդ դարից, սակայն գրային ադրբեջաներեն գրականությունը առաջացել է 14-15-րդ դարում։
Օղուզական ցեղերի գրային վեպերգական հուշարձան է հանդիսանում Միջին Ասիայում ստեղծված Դեդե Կուրկուդ հերոսական էպոսը, որը վերջանականապես կազմավորվում է ներկայիս Ադրբեջանի տարածքում, որտեղ որ օղուզները սկսում են ավելի կոմպակտ ապրել։ 11-րդ դարից կազմավորվող էպոսը համընդհանուր տեքստը ձևավորվել է միայն 15-րդ դարում։
13-րդ դարի մոնղոլական ներխուժման հետ ուժեղանում է դեռ նախկին ժամանակաշրջանում սկսված ներկայիս Ադրբեջանի տարածք թյուրքայնականացման գործընթացը։ 15-րդ դարի վերջում դա բերում է ադրբեջանական ժողովրդի կազմավորմանը։ Գրային, դասական ադրբեջանական գրականությունը սկիզբ է առել մոնղոլական ներխուժումից հետո և սկսել զարգանալ միայն 16-րդ դարի այն պահից, երբ Սեֆե հարստությունը սկսում է իշխել Պարսկաստանում։ Ադրբեջանական գրականությունը զարգանում էր պարսկական գրականության ուժեղ ազդեցության տակ, և ադրբեջանա-թյուրքերենով գրող հեղինակները, որպես կանոն, երկլեզվանի էին։


== Տես նաև ==
Ադրբեջաներեն
Ադրբեջանական այբուբեն


== Արտաքին հղումներ ==
Չինգիս Հուսեյնով. 1920-1980 թթ. ադրբեջանական գրականությունը(ռուս.)
«Գրական Ադրբեջան» պարբերականը(անգլ.)
«Կրուգոսվետ» հանրագիտարան. ադրբեջանական գրականությունը Archived 2008-12-23 at the Wayback Machine.


== Ծանոթագրություններ ==
Պինեժսկի շրջան

Պինեժսկի շրջան (ռուս.՝ Пинежский муниципальный район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1929 թվականին։ Վարչական կենտրոնը՝ Կարպոգորի։


== Աշխարհագրություն ==
Շրջանի տարածքի մակերեսը կազմում է 32120 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 26870 մարդ։ Բնակչության խտությունը կազմում էր 0,84 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մանդայ Սեն Ժուլյեն

Մանդայ Սեն Ժուլյեն (ֆր.՝ Mandailles-Saint-Julien), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 205 մարդ, բնակչության խտությունը` 5.80 մարդ/կմ²։ Բնակավայրը զբաղեցնում է 35.37 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 90 կմ հարավ-արևմուտք, Օրիյակ քաղաքից` 24 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 89-ը, իսկ ոչ ակտիվները` 28։ Ակտիվության ցուցանիշը կազմում է 76,1 %։ 89 աշխատունակ մարդկանցից աշխատել է 83 անձ (49 տղամարդ և 34 կին)։ Գործազուրկ են եղել 6 անձ (4 տղամարդ և 2 կին)։ 28 անաշխատունակներից 15-ը եղել են աշակերտներ կամ ուսանողներ, 11-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սառա Թոնիգ

Սառա Թոնիգ (գերմ.՝ Sarah Thonig, փետրվարի 16, 1992(1992-02-16), Մյունխեն, Գերմանիա), կինոյի և թատրոնի գերմանացի դերասանուհի, պարուհի։


== Կենսագրություն ==
Սառա Թոնիգը ծնվել է 1992 թվականին Մյունխենում։ Առաջին անգամ խաղացել է դպրոցական թատրոնում, այնուհետև մասնակցել է Դախաուի քաղաքի սիրողական թատրոնի ներկայացումներին, հաճախել է դրամատիկական տարբեր սեմինարների։ Սիրողական թատրոնի բնագավառում աշխատել է հաշմանդամների թատերական նախագծում, 2008-2010 թվականներին Դախաուի թատրոնում հանդես է եկել տարբեր ներկայացումներում։ 2011 թվականին հաճախել է Schauspiel München-ի Ամառային թատերական ակադեմիայի տեխնիկական քոլեջ, 2015 թվականին լուսանկարչական և դերասանական դասերի է մասնակցել գերմանացի դերասանուհի Թերեսա Հարդերի մոտ։ Abitur վկայագիրն ստանալուց հետո Թոնիգը 2011-2014 թվականներին եղել է Մյունխենի Residenz թատրոնի անդամ, որտեղ մասնակցել է խոսքի վարպետության,  շարժման, պարի դասընթացների։ Թատրոնում խաղացել է երկու գլխավոր դեր։ Անդամակցել է նաև «Frühlingserwachen - Live almost, die young»-ին։ 2003 թվականին սկսել է դերասանկան կարիերան, 2012 թվականից խաղացել է տարբեր հեռուստաֆիլմերում ու սերիալներում։ Ազատ ժամանակ զբաղվում է չիրլիդինգով։


== Ֆիլմագրություն ==


=== Հեռուստասերիալներ ===
Salzburger Land (2014)
Heiraten macht mich nervös (2005)
Dahoam is Dahoam (2012)
Lebenslänglich Mord (2012)
Hotel 13 (2014)
Aktenzeichen XY … ungelöst (2014)
Alles was zählt (2014, Susi Carstens)
Sturm der Liebe (2015, Becky McPherson)
Der Alte (2015)
Die Rosenheim-Cops (2015)
Wilsberg (2017)


== Թատերական ներկայացումներ ==
Katzelmacher, 2012
DNA, 2013
Frühlingserwachen – Live fast, die young, 2014


== Ծանոթագրություններ ==


== Արտաքին հղումներ ==
Official website Archived 2017-03-02 at the Wayback Machine.
Սառա Թոնիգ (անգլ.) Internet Movie Database կայքում
Sarah Thonig at her agency CMA-Actors Archived 2017-03-14 at the Wayback Machine.
Եվգենյա Խյամյալյայնեն

Եվգենյա Իվանովնա Խյամյալյայնեն (ռուս.՝ Евгения Ивановна Хямяля́йнен, Յոուկի Խյամյալյայնեն, Ёуки Хямяляйнен, 1882, Kemsky Uyezd, Արխանգելսկի նահանգ, Ռուսական կայսրություն - 1959, Kalevala, Կարելիայի Հանրապետություն, ՌԽՖՍՀ, ԽՍՀՄ), կարելացի ասացող, ունաների կատարող։ Պարգևատրվել է «Պատվո նշան» շքանշանով։ ԽՍՀՄ գրողների միության անդամ (1953)։ 


== Կենսագրություն ==
Եվգենյա Խյամյալյայնենը ծնվել է 1882 թվականին գյուղացիական ընտանիքում։ Հոր մահից հետո ութ տարի աշխատել է որպես բատրակ։
1907 թվականին ընդունվել է ազատ ունկնդիր Իմպիլախտիի ֆիննական ժողովրդական դպրոցում, ապա մոտ մեկ տարի ուսանել է Սերդաբոլսկի ուսուցչական սեմինարիային առընթեր շարժական դպրոցների ուսուցիչների դասընթացներում։
Առաջին համաշխարհային պատերազմի տարիներին եղել է սևագործ բանվոր Մուրմանսկի երկաթուղու շինարարությունում։ Հոկտեմբերյան հեղափոխությունից հետո եղել է ուսուցուհի Վոկնավոլոկ և Ուխտա գյուղերում։ 1926-1929 թվականներին աշխատել է որպես սանիտար հիվանդանոցում, 1929 թվականից աշխատել է կոլտնտեսությունում։
Հայրենական մեծ պատերազմի տարիներին տարահանվել Է Չելյաբինսկի մարզ, աշխատել կոլտնտեսությունում, պատերազմի ավարտից հետո վերադարձել հայրենիք։
1951 թվականին մասնակցել է Մոսկվայում Կարելո-ֆիննական ԽՍՀ երգի, երաժշտության և պարի շաբաթվան։
1979 թվականին լույս է տեսել բանաստեղծ Ռեյո Տակալի «Ուխուտսաարի» գիրքը՝ նվիրված բանաստեղծի տատի՝ ասացող Խյամյալյայնենի հիշատակին։


== Արվեստ ==
Մանկությունից հիշել է շատ ժողովրդական ռունաներ և հետագայում ինքն էլ հորինել է։ Նրա կատարմամբ բանագետները ձայնագրել են մի քանի տասնյակ ռունան կարելերեն 
լեզվով, բազմաթիվ հմայական խոսքեր, հանելուկներ և հեքիաթներ։ 1959 թվականին լույս է տեսել Եվգենյա Խյամյալյայնենի ստեղծագործությունների մեծ շարքը «Երգ նոր սամպոյի մասին» ժողովածուում (կազմող՝ Յակկո Ռուգոև)։


== Ծանոթագրություններ ==


== Գրականություն ==
Хямяляйнен, Е. Стихи / Евгения Хямяляйнен; с карел. пер. Н. И. Богданов // На рубеже. — 1949. — N 12. — С. 34-35
60-летняя сказительница Евгения Ивановна Хямяляйнен(из района Калевалы) : фото П. Беззубенко // На рубеже. — 1949. — N 2. — С. 55
Во славу мира : Руны, сказы и стихи сказителей и поэтов Карело-Финской ССР. — Петрозаводск : Госиздат К-Ф ССР, 1952. — 100 с.
Хямяляйнен, Е. Вечно жив великий Сталин / Евгения Хямяляйнен; пер. с фин. В. Евсеев // На рубеже. — 1953. — N 3. — С. 21-22
Хямяляйнен, Е. Ум и сердце мира / Евгения Хямяляйнен / пер. с карел. В. Евсеев // На рубеже. — 1951. — N 6. — С. 50-51
Timonen, E. Ei mahti maahan jouda : lahikuvia runonlaulajista / Elina Timonen. — Petroskoi: Karjala, 1979. — 242 s. : kuv. — Sisalto: Jouki Hamalainen. — S. 105—114. — Текст фин.; Еуки Хямяляйнен // «Калевала» — памятник мировой культуры : библиогр. указ. лит. — Петрозаводск, 1993.
Е. И. Хямяляйнен // «Калевала» — памятник мировой культуры : указ. лит. — Петрозаводск, 1974. — С. 24-25.
Лавонен Н. Руны Ёуки // Ленинская правда. 1981. 31 дек.
Е. И. Хямяляйнен // Календарь знаменательных и памятных дат Калевальского района, 2007 год. — Калевала, 2006. — С. 18-19.
Карелия: энциклопедия: в 3 т. / гл. ред. А. Ф. Титов. Т. 3: Р — Я. — Петрозаводск: ИД «ПетроПресс», 2011. С. 234—384 с.: ил., карт. ISBN 978-5-8430-0127-8 (т. 3)


== Արտաքին հղումներ ==
Евгения Ивановна Хямяляйнен
Մեռյա (այլ կիրառումներ)

Մեռյա, կարող է վերաբերել՝

Մեռյա - գյուղական ավան Էստոնիայի Տարտումաա նահանգի Տեհտվեռե շրջանում
Մեռյա - գյուղ Էստոնիայի Յարվամաա նահանգի Կոեռու շրջանում
Աշոտ Ալեքսանյան (մանկավարժ)

Անվան այլ կիրառումների համար տե՛ս՝ Աշոտ Ալեքսանյան (այլ կիրառումներ)Աշոտ Գևորգի Ալեքսանյան (1919, Մաստարա, Էջմիածնի գավառ, Հայաստանի Առաջին Հանրապետություն - անհայտ), հայ մանկավարժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ։


== Կենսագրություն ==
Աշոտ Ալեքսանյանը ծնվել է 1919 թվականին Թալինի շրջանի Մաստարա գյուղում։ 1939 թվականին ավարտել է Էջմիածնի մանկավարժական տեխնիկումը և անցել ուսուցչական աշխատանքի։
Երկրորդ աշխարհամարտին մասնակցել է 1941 թվականի հունիսից մինչև 1944 թվականի հունվարի վերջը։ Կռվել է Լենինգրադը պաշտպանողների շարքերում։ 1944 թվականի հունիսին փոխադրվել է 1-ին Ուկրաինական ռազմաճակատ, մասնակցել Լեհաստանի, Չեխոսլովակիայի ազատագրմանը։ Լենինգրադի պաշտպանության մարտերում ցուցաբերած խիզախության համար պարգևատրվել է «Արիության համար» մեդալով և Կարմիր աստղի շքանշանով։ Արժանացել է Գերագույն գլխավոր հրամանատարի շնորհակալագրերին։ 1944 թվականի հունվարի 28-ին ծանր վիրավորվել է և բուժվելուց հետո զորացրվել է բանակից։
Ալեքսանյանը շուրջ երկու տասնյակ տարի որպես ուսուցիչ, ուսումնական մասի վարիչ աշխատել է Թալինի շրջանի Կաքավաձոր, Ներքին Բազմաբերդ, Ակունք գյուղերի դպրոցներում։ Աշխատել է իր ծննդավայրում՝ Մաստարա գյուղում։ Երկար տարիներ Աշոտ Ալեքսանյանը եղել է քաղխմբակի պրոպագանդիստ, ընկերական դատարանի նախագահ։


== Պարգևներ ==
«Արիության համար» մեդալ
Կարմիր աստղի շքանշան


== Ծանոթագրություններ ==